Daugavpils Marka Rotko mākslas centra ierobežojumi, kas šodien stājas spēkā, skar šādi:

1. Centrs apmeklētājiem **ir vaļā ierastajā darba laikā**, kas [atrodams šeit](https://www.rothkocenter.com/rotko-centra-apmekletajiem);
2. Centrā **ir iespēja pieteikt** [**gida pakalpojumus**](https://www.rothkocenter.com/rotko-centra-apmekletajiem/gida-pakalpojumi) **grupām līdz 9 cilvēkiem**, kas ir no vienas mājsaimniecības;
3. Centrā **ir iespēja nakšņot** [rezidenču telpās](https://www.rothkocenter.com/naksnosana) vienvietīgos vai divvietīgos numuriņos;
4. Centra [telpas ir **iespēja nomāt**](https://www.rothkocenter.com/telpu-noma), bet **tikai privātiem pasākumiem, kur dalībnieku skaits nepārsniegs 10 cilvēkus**, un tie būs ne vairāk kā no 2 mājsaimniecībām.

Ierobežojumi:

1. **Nav pieejama** Mākslas centra **Bibliotēka;**
2. **Nav pieejami grupu apmeklējumi**, kur grupas ir virs 10 cilvēkiem un/vai grupā ir cilvēki vairāk kā no 2 mājsaimniecībām;
3. Centra telpas **nav iespējams nomāt jebkādiem publiskiem pasākumiem**.

Daugavpils Marka Rotko mākslas **centrs ir vaļā atbildīgiem apmeklētājiem**, kas visā apmeklējuma laikā uzturēsies telpās ar uzvilktu **sejas masku**, **dezinficēs rokas** pirms un pēc apmeklējuma ar centrā pieejamiem dezinfekcijas līdzekļiem, **ievēros drošu distanci** no citiem apmeklētājiem un apmeklēs centru tikai, ja **jutīsies bez** augšējo elpceļu **saslimstības simptomiem**.

Šo noteikumu ievērošanu nodrošina centra uzraugi un citi darbinieki.

Sadarbība ar māksliniekiem notiek attālinātā formā.